Publication: Magyar Közlöny
Issue: MK-2009-83 (Year: 2009, Number: 83)
Era: 2004-2010
Section: erõsítõ – információk megismerésével kapcsolatban felvetett problémák pedig nem hozhatók összefüggésbe az Alkotmány felhívott rendelkezéseivel. Megjegyzi az Alkotmánybíróság – ahogyan azt a 35/1991. (VI. 20.) AB határozatában (ABH 1991, 175, 176.) kifejtette –, hogy két
Paragraph Index: 1480

(3) bekezdésével való ellentétét amiatt állította, mert a kölcsönzött munkavállalóra nézve nem írja elõ a kölcsönvevõnél foglalkoztatott munkavállalók bérezésére irányadó szabályok alkalmazását (csupán a munkarendre, munkaidõre, pihenõidõre vonatkozó rendelkezésekét). A diszkrimináció tilalmának a kölcsönzés keretében, illetve a hagyományos keretek között foglalkoztatott munkavállalók bérezésében való érvényesülését hiányoló kifogást az Alkotmánybíróság – tartalma alapján – szintén mulasztásban megnyilvánuló alkotmányellenesség megállapítására irányuló indítványként bírálta el. 2.2.1. Az egyenlõ bánásmód követelményének – a kölcsönvevõ által alkalmazott és a kölcsönzés keretében foglalkoztatott munkavállalók munka- és foglalkoztatási feltételeiben való – érvényesülése (annak köre és terjedelme, a derogációs lehetõségek iránya és idõtartama) számos kérdést vetett fel az Európai Unió jogalkotásában is. A munkaerõ-kölcsönzés az Európai Unió egyes tagállamaiban (így pl. Hollandiában, Franciaországban, Németországban, Belgiumban, Nagy-Britanniában, Portugáliában, Luxemburgban, Ausztriában) évtizedek óta elterjedt, más államokban (Dánia, Finnország, Görögország) kevésbé népszerû foglalkoztatási forma, ezért – a már említett, a munkaerõ-kölcsönzést is érintõ irányelveken túlmenõen, a munkaerõ-piaci rugalmasság és biztonság közötti egyensúly megteremtése, a kölcsönzött munkavállalók védelme érdekében – felmerült az eltérõ tagállami szabályozás egységesítésének szükségessége. A jogalkotási folyamat eredményeként 2008. december 5-én került kihirdetésre a munkaerõ-kölcsönzés keretében történõ munkavégzésrõl szóló 2008. november 19-i 2008/104/EK európai parlamenti és tanácsi irányelv (a továbbiakban: Irányelv), amely a tagállamok által – törvényi, rendeleti, közigazgatási rendelkezések elfogadása révén, vagy a szociális partnerek közötti megállapodások biztosításával – 2011. december 5-ig teljesítendõ minimumkövetelményeket határozza meg. Az 1. Cikk az Irányelv személyi hatályát a munkaerõ-kölcsönzõkkel kötött munkaszerzõdéssel rendelkezõ vagy ott munkaviszonyban álló azon munkavállalókra terjeszti ki, akiket a kölcsönvevõ vállalkozásoknál való ideiglenes, az adott vállalkozás felügyelete és irányítása melletti munkavégzésre kölcsönöznek ki. A 2. Cikk az Irányelv megalkotása céljaként rögzíti, hogy – a munkahely-teremtéshez és a rugalmas munkavégzési formák kialakításához való hozzájárulás érdekében – megfelelõ kereteket kíván teremteni a munkaerõ-kölcsönzés alapján történõ munkavégzés igénybevételéhez, mindezt a kölcsönzött munkavállalók védelmének biztosítása és a munkavégzés minõségének javítása, az 5. Cikkben meghatározott egyenlõ bánásmód alapelvének a kölcsönzött munkavállalókra való alkalmazása és a munkaerõ-kölcsönzõk munkáltatóként való elismerése révén. A II. fejezetben, a „Munka- és foglalkoztatási feltételek” cím, az „Egyenlõ bánásmód alapelve” alcím alatt kimondja továbbá, hogy a kölcsönzött munkavállalókra vonatkozó alapvetõ munka és foglalkoztatási feltételeknek a kölcsönvevõnél töltött kikölcsönzés idõtartamára legalább olyan szintûeknek kell lenniük, mintha az adott állás betöltésére közvetlenül a kölcsönvevõ vállalkozás vette volna fel õket [5. Cikk

Source: https://magyarkozlony.hu/hivatalos-lapok/6b2a39dd1eb6f4a8b67718d058fd950ab6bfa4fb/dokumentumok/e745f3191125310b957f5d60a70346ca9e315f40/letoltes